Pólítísku afleiðingarinnar af undanlátsstefnunni fyrir þremur árum birtast nú af fullum þunga . Jafnaðarmannaflokkar í Evrópu en eru aðeins svipur hjá sjón um þessar mundir t.d. á Ítalíu , í Frakklandi og Þýskalandi . Það má meðal annars rekja til veikburða stefnu þeirra í útlendingamálum . Einn evrópsku flokkanna hefur þó frekar sótt í sig veðrið en hitt , það er jafnaðarmannaflokkurinn í Danmörku undir forystu Mette Frederiksen . Danski flokkurinn hefur varist hruni með harðri afstöðu í útlendingamálum . Í Berlingske í dag ( 1. júlí ) er greint frá því að Mette Frederiksen leiðbeini nú formönnum annarra evrópskra jafnaðarmanna um mótun útlendingastefnu . Hún hélt í júní fund í Amsterdam með leiðtogum flokkanna í Hollandi , Belgíu , Austurríki og Ítalíu . Niðurstaða þeirra var að banna ætti hælisleitendum að fara á milli Evrópulanda með umsóknir sínar , þeir ættu að fara í búðir utan Evrópu og sækja um hæli þaðan . Mette Frederiksen segir að í þessu felist þáttaskil í stefnumótun forystumanna jafnaðarmanna . Í Berlingske fara formenn flokkanna í Belgíu og Hollandi lofsamlegum orðum um framtak danska flokksformannsins . Danski jafnaðarmannaflokkurinn vill stöðva þessar ferðir yfir Miðjarðarhaf , fólk sæki um hæli í stöðvum utan Evrópu . Stefna danskra jafnaðarmanna fellur vel að meginniðurstöðu leiðtogaráðs ESB föstudaginn 29. júní . Evrópskar ákvarðanir í þessa veru eru teknar fyrst nú þegar ásókn farand - og flóttafólks gagnvart Evrópu er 96% minni en hún var árið 2015 . Pólítísku afleiðingarinnar af undanlátsstefnunni fyrir þremur árum birtast nú af fullum þunga , svo miklum að meira að segja Angela Merkel Þýskalandskanslari missti fótanna án þess þó að stjórn hennar félli . Hér náðist á sínum tíma sátt allra þingflokka um útlendingastefnu og lög sem voru svo „ nútímaleg “ að það þótti sérstakur gæðastimpill að orðið „ hælisleitandi “ var afmáð úr lagasafninu ! Nú sækja menn ekki um hæli á Íslandi heldur „ alþjóðlega vernd “ . Milljörðum króna er varið til að standa undir kostnaði við dvöl hundruð eða þúsundir hælisleitenda sem fá aldrei jákvæða afgreiðslu á umsóknum sínum sé lögum og reglum fylgt . Alþingismenn leggja lykkju á leið sína við veitingu ríkisborgararéttar til fólks sem embættismenn neituðu um hæli . Þessi mál hafa ekki orðið að sérstöku átakaefni í íslenskum stjórnmálum . Reynslan frá meginlandi Evrópu sýnir að pólitísku áhrifin eru síðbúin .